

LĒMUMS

# Ādažos, Ādažu novadā

2025. gada 27. martā **Nr. 130**

**Par izmaiņām pašvaldības aģentūras “Carnikavas komunālserviss” struktūrā un grozījumiem Ādažu novada pašvaldības domes 2024. gada 27. decembra lēmumā Nr. 515 “Par pašvaldības amatpersonu un darbinieku mēnešalgām 2025. gadā”**

Izvērtējot Ādažu novada pašvaldības (turpmāk - pašvaldība) aģentūras “Carnikavas komunālserviss” (turpmāk – Aģentūra) resursus funkciju izpildei, lai nodrošinātu Aģentūras 2025. gada darba plāna izpildi un 2025. gada Ādažu pašvaldības budžetā apstiprināto finanšu līdzekļu optimālu izmantošanu un aktivizētu iepirkumu darbu, Aģentūras ieskatā ir lietderīgi izveidot jaunu amatu “ Iepirkumu speciālists”.

Jaunā amata atlīdzības finansēšanai nepieciešamos līdzekļus iespējams novirzīt no finanšu līdzekļu ietaupījuma, kas rodas Ādažu novada pašvaldības domes 2025. gada 27. februāra lēmuma Nr. 75 “Par izmaiņām pašvaldības aģentūras “Carnikavas komunālserviss” struktūrā un grozījumiem Ādažu novada pašvaldības 2024. gada 27. decembra lēmumā Nr. 515 “Par pašvaldības amatpersonu un darbinieku mēnešalgām 2025. gadā” izpildes rezultātā, t.i. vakances izveidošanai nepieciešami 34542 *euro*. Tāpat arī 2026. gadā ietekme uz budžetu nebūs, jo nākamā gada plānotais ietaupījums pēc apstiprinātajām strukturālajām izmaiņām 57875 *euro*.

Ņemot vērā iepriekš minēto un pamatojoties uz Pašvaldību likuma 10. panta pirmās daļas 14. un 21. punktu, Publisko aģentūru likuma 22. pantu, Valsts un pašvaldību institūciju amatpersonu un darbinieku atlīdzības likuma 7. panta ceturto daļu un 11. panta pirmo daļu, Ministru kabineta 2022. gada 26. aprīļa noteikumiem Nr. 262 "Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, Amatu klasificēšanas darba grupas 26.03.2025. atzinumu, Ādažu novada pašvaldības dome

**NOLEMJ:**

1. Ar 2025. gada 1. aprīli izveidot Aģentūrā amatu “Iepirkumu speciālists”.
2. Veikt grozījumu Ādažu novada pašvaldības domes 2024. gada 27. decembra lēmumā Nr. 515 “'Par pašvaldības amatpersonu un darbinieku mēnešalgām 2025. gadā”, izsakot 18. pielikumu jaunā redakcijā (pielikumā).
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU